CELEX: 32016D0423
Language: fi
Date: 2016-03-18 00:00:00
Title: Komission täytäntöönpanopäätös (EU) 2016/423, annettu 18 päivänä maaliskuuta 2016, tiettyjen Egyptissä, Yhdistyneissä arabiemiirikunnissa ja Yhdysvalloissa toimivien laboratorioiden hyväksymisestä tekemään raivotautirokotteiden tehokkuutta koirissa, kissoissa sekä hillereissä ja freteissä mittaavia serologisia valvontatestejä (tiedoksiannettu numerolla C(2016) 1609) (ETA:n kannalta merkityksellinen teksti)

22.3.2016   
            
            
               FI
            
            
               Euroopan unionin virallinen lehti
            
            
               L 75/70
            
         KOMISSION TÄYTÄNTÖÖNPANOPÄÄTÖS (EU) 2016/423,
   annettu 18 päivänä maaliskuuta 2016,
   tiettyjen Egyptissä, Yhdistyneissä arabiemiirikunnissa ja Yhdysvalloissa toimivien laboratorioiden hyväksymisestä tekemään raivotautirokotteiden tehokkuutta koirissa, kissoissa sekä hillereissä ja freteissä mittaavia serologisia valvontatestejä
   
      
         (tiedoksiannettu numerolla C(2016) 1609)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon raivotaudin vastaisten rokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta vastaavan erityislaitoksen nimeämisestä 20 päivänä maaliskuuta 2000 tehdyn neuvoston päätöksen 2000/258/EY (1) ja erityisesti sen 3 artiklan 2 kohdan,
   sekä katsoo seuraavaa:
   
               (1)
            
            
               Päätöksessä 2000/258/EY nimetään Nancyssa, Ranskassa toimiva AFSSA (Agence française de sécurité sanitaire des aliments) erityislaitokseksi, joka vastaa raivotautirokotteiden tehokkuutta mittaavien serologisten valvontatestien standardoinnissa tarvittavien arviointiperusteiden vahvistamisesta. AFSSA on nyt yhdistetty Ranskassa osaksi ANSES-laitosta (Agence nationale de sécurité sanitaire de l'alimentation, de l'environnement et du travail).
            
         
               (2)
            
            
               Päätöksessä 2000/258/EY säädetään muun muassa, että ANSES arvioi ne kolmansien maiden laboratoriot, jotka ovat jättäneet hakemuksen raivotautirokotteiden tehokkuutta mittaavien serologisten valvontatestien tekemisestä.
            
         
               (3)
            
            
               Egyptin toimivaltainen viranomainen on jättänyt hakemuksen Gizassa toimivan Animal Health Research Institute -laitoksen hyväksymisestä, ja ANSES on laatinut ja toimittanut komissiolle tätä laboratoriota koskevan myönteisen arviointiraportin, joka on päivätty 29 päivänä syyskuuta 2015.
            
         
               (4)
            
            
               Yhdistyneiden arabiemiirikuntien toimivaltainen viranomainen on jättänyt hakemuksen Dubaissa toimivan Central Veterinary Research Laboratory -laitoksen hyväksymisestä, ja ANSES on laatinut ja toimittanut komissiolle tätä laboratoriota koskevan myönteisen arviointiraportin, joka on päivätty 29 päivänä syyskuuta 2015.
            
         
               (5)
            
            
               Yhdysvaltojen toimivaltainen viranomainen on jättänyt hakemuksen Cummingissa toimivan Atlanta Health Associates Rabies Laboratory -laitoksen, Auburnissa toimivan Virology Laboratory of Auburn University College of Veterinary Medicine -laitoksen sekä Atlantassa toimivan Rabies Laboratory of the Centers for Disease Control and Prevention -laitoksen, jäljempänä ’Yhdysvaltojen laboratoriot’, hyväksymisestä, ja ANSES on laatinut ja toimittanut komissiolle Yhdysvaltojen laboratorioita koskevan myönteisen arviointiraportin, joka on päivätty 29 päivänä syyskuuta 2015.
            
         
               (6)
            
            
               Gizassa toimiva Animal Health Research Institute -laitos, Dubaissa toimiva Central Veterinary Research Laboratory -laitos sekä Yhdysvaltojen laboratoriot olisi sen vuoksi hyväksyttävä tekemään raivotautirokotteiden tehokkuutta koirissa, kissoissa sekä hillereissä ja freteissä mittaavia serologisia valvontatestejä.
            
         
               (7)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Hyväksytään päätöksen 2000/258/EY 3 artiklan 2 kohdan mukaisesti seuraavat laboratoriot tekemään raivotautirokotteiden tehokkuutta koirissa, kissoissa sekä hillereissä ja freteissä mittaavia serologisia valvontatestejä:
   
               a)
            
            
               
                           Animal Health Research Institute
                        
                     
                           7 Nadi El-Said Street
                        
                     
                           P.O. Box 12618
                        
                     
                           Dokki
                        
                     
                           Giza
                        
                     
                           Egypt
                        
                     
         
               b)
            
            
               
                           Central Veterinary Research Laboratory
                        
                     
                           P.O.Box 597
                        
                     
                           Dubai
                        
                     
                           United Arab Emirates
                        
                     
         
               c)
            
            
               
                           Atlanta Health Associates Rabies Laboratory
                        
                     
                           309 Pirkle Ferry Road, Suite D300,
                        
                     
                           Cumming, GA 30040,
                        
                     
                           United States of America
                        
                     
         
               d)
            
            
               
                           Auburn University College of Veterinary Medicine
                        
                     
                           Department of Pathobiology, Virology Laboratory
                        
                     
                           261 Greene Hall
                        
                     
                           Auburn, AL 36849
                        
                     
                           United States of America
                        
                     
         
               e)
            
            
               
                           Centers for Disease Control and Prevention
                        
                     
                           Rabies Laboratory
                        
                     
                           1600 Clifton Road, NE
                        
                     
                           Atlanta, GA 30333
                        
                     
                           United States of America
                        
                     
         2 artikla
   Tätä päätöstä sovelletaan 15 päivästä huhtikuuta 2016.
   3 artikla
   Tämä päätös on osoitettu kaikille jäsenvaltioille.
   
      Tehty Brysselissä 18 päivänä maaliskuuta 2016.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 79, 30.3.2000, s. 40.